**EXPUNERE DE MOTIVE**

|  |
| --- |
| **Secţiunea 1** **Titlul proiectului de act normativ:** **Lege pentru modificarea și completarea Legii nr. 278/2013 privind emisiile industriale** |
| **Secţiunea a 2-a** **Motivul emiterii actului normativ**  |
| 1. Descrierea situaţiei actuale  | În prezent, la nivelul Uniunii Europene, cadrul legal pentru domeniul privind emisiile industriale este asigurat de Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea şi controlul integrat al poluării) (reformare), publicată în Jurnalul Oficial al Uniunii Europene (JOUE) seria L nr. 334 din 17 decembrie 2010. Această reglementare a Uniunii Europene este rezultatul reunirii prin procedeul de reformare a şapte directive într-una singură.La nivel național Directiva 2010/75/UE, denumită în continuare IED, a fost transpusă prin Legea nr. 278/2013 privind emisiile industriale, cu modificările și completările ulterioare. |
| 1^1. În cazul proiectelor de acte normative care transpun legislația comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora. | Modificarea Legii nr. 278/2013 privind emisiile industriale este determinată de necesitatea îmbunătățirii transpunerii, aspect semnalat în scrisoarea de punere în întârziere a Comisiei Europene, transmisă autorităților române în data de 18 februarie a.c., cauza 2020/4141.Comisia semnalează că forma transpusă a articolului 79 din Directiva 2010/75/UE nu asigură condițiile privind un regim sancționator eficient, proporțional și cu efect de descurajare și conduce la o aplicare necorespunzătoare a prevederilor directivei. |
| 2. Schimbări preconizate  | Proiectul de lege are drept scop modificarea și completarea unor prevederi ale legislației aferente acestui domeniu, respectiv a Legii nr. 278/2013, cu modificările și completările ulterioare, ca urmare a declanșării de către Comisia Europeană a acțiunii în constatarea unor obligații ce revin României în ceea ce privește punerea în aplicare și transpunerea în legislația națională a prevederilor Directivei 2010/75/UE privind emisiile industriale, în legătură cu sancțiunile aplicate în România pentru aplicarea acestui act.Comisia Europeană sesizează, printre altele, că în România, sancțiunile prevăzute pentru nerespectarea prevederilor Directivei 2010/75/UE, transpusă în legislația națională prin Legea nr. 278/2013, cu modificările și completările ulterioare, nu îndeplinesc atât criteriile formulate la considerentul 26 din directivă cu privire la asigurarea punerii în aplicare și a unui control eficient, prin stabilirea de măsuri care să garanteze aplicarea corespunzătoare, inclusiv în ceea ce privește sistemul de inspecții de mediu și numărul corespunzător de angajați, care să aibă competențe și calificări corespunzătoare, cât și criteriile de la considerentul 42 privind obligația de a stabili norme de sancționare aplicabile pentru încălcarea dispozițiilor de drept intern adoptate în temeiul Directivei 2010/75/UE, care să fie eficace, proporționale și cu efect de descurajare.Actul normativ include un articol unic, care se referă la modificări și completări, după caz, a prevederilor art. 73:* Modificarea alin. (1), astfel încât, pe de o parte, să se majoreze cuantumul amenzilor pentru nerespectarea unor prevederi, iar pe de altă parte aplicarea sancțiunilor să se realizeze prin derogarea de la prevederile art. 8 alin. (2) din Ordonanța Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare;
* Modificarea alin. (2), astfel încât, aplicarea sancțiunilor prevăzute la alin. (1) să se realizeze prin derogarea de la prevederile art. 28 alin. (1) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare;
* Prevederile alin. (3) se referă la aplicarea sancțiunii complementare de suspendare a activității agentului economic, până la conformare, pentru nerespectarea prevederilor art. 4 alin. (1);
* Modificarea alin. (5), în sensul înlăturării posibilității nepunerii în aplicare a sancțiunilor prevăzute de procesul-verbal de constatare și sancționare a contravențiilor, emis de comisarii şi persoanele împuternicite din cadrul Gărzii Naţionale de Mediu, în urma plângerilor operatorilor împotriva respectivelor sancțiuni. Noua formulare va conține dispoziții privind derogarea de la dispozițiile art. 32 alin. (3) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare,
* Suplimentar, se propune introducerea a patru noi alineate, alin. (6) – (9), după cum urmează:
* Alineatul (6), care precizează faptul că, prin derogare de la prevederile art. 7 alin. (3) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, avertismentul ca sancțiune contravențională principală nu se aplică în cazul contravențiilor prevăzute la alin. (1)-(3).
* Alineatul (7) include derogarea de la prevederile art. 13 din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, referitoare la termenul de prescripție a aplicării și executării sancțiunii contravenționale, acesta fiind de 3 ani de la data săvârșirii faptei;
* Alineatul (8) se referă la termenul de depunere a plângerilor împotriva procesului-verbal de constatare și sancționare a contravențiilor emis de comisarii şi persoanele împuternicite din cadrul Gărzii Naţionale de Mediu, care să fie depuse la tribunalul în a cărei circumscripție a fost săvârșită fapta în termen de 15 zile.
* Alineatul (9) se referă la termenele de soluționare a plângerilor de către instanțele de judecată.

Modificările propuse în scopul eficientizării sistemului sancționator, includ și introducerea a două articole noi referitoare la încălcări ale prevederilor legale clasificate drept infracțiuni și anume: * Articolul 731, încadrează drept infracțiune, care se pedepsește cu închisoare de la 6 luni la 3 ani sau cu amendă, funcționarea fără autorizație integrată de mediu/autorizație de mediu ori continuarea activității după ce s-a dispus aplicarea sancțiunii contravenționale complementare de suspendare a activității, dacă a fost de natură să pună în pericol viața sau sănătatea umană, animală sau vegetală, operarea oricărei instalații sau instalații de ardere, instalații de incinerare a deșeurilor sau instalații de coincinerare a deșeurilor, cu încălcarea prevederilor art. 4 alin. (1);
* Articolul 732, încadrează drept infracțiune, care se pedepsește cu închisoare de la 3 luni la 1 an sau cu amendă, dacă a fost de natură să pună în pericol viața sau sănătatea umană, animală sau vegetală, operarea după aducerea de modificări substanțiale oricărei instalații sau instalaţii de ardere, instalații de incinerare a deșeurilor sau instalaţie de coincinerare a deșeurilor, fără a deține autorizație integrată de mediu/autorizație de mediu care să includă și condiții de funcționare, după respectivele modificări.
 |
| Alte informaţii  | Implementarea necorespunzătoare a prevederilor Legii nr. 278/2013, cu modificările și completările ulterioare, în cazul unor instalații de ardere, concertată și de prevederile altor acte normative, în contextul dat, menționate în scrisoarea Comisiei Europene, dar și de aspecte privind eșecul executării la nivel judiciar, pentru care autoritățile de mediu nu au responsabilități, au determinat Comisia Europeană să considere transpunerea IED necorespunzătoare.Prin urmare, prezentul proiect de Lege este justificat de necesitatea asigurării unui cadru legal care să permită aplicarea corespunzătoare a prevederilor Directivei 2010/75/UE, astfel încât dispozițiile art. 79 din respectiva directivă, cu privire la stabilirea unor sancțiuni eficiente, proporționale și cu efect descurajant, care să garanteze aplicarea corespunzătoare a legislației specifice domeniului, să fie respectate. |
| **Secţiunea a 3-a** **Impactul socio-economic al proiectului de act normativ**  |
| 1.Impact macro-economic  | Proiectul de act normativ nu se referă la acest subiect |
| 1^1. Impactul asupra mediului concurenţial şi domeniului ajutoarelor de stat. | Proiectul de act normativ nu se referă la acest subiect |
| 2.Impact asupra mediului de afaceri  | Proiectul de act normativ nu se referă la acest subiect |
| 2^1. Impactul asupra sarcinilor administrative | Proiectul de act normativ nu se referă la acest subiect |
| 2^2. Impactul asupra întreprinderilor mici şi mijlocii | Proiectul de act normativ nu se referă la acest subiect |
| 3. Impact social  | Proiectul de act normativ nu se referă la acest subiect |
| 4. Impact asupra mediului  | Prin stabilirea unui sistem sancționator mai eficient se așteaptă o mai bună implementare a legislației specifice domeniului privind emisiile industriale. Prin urmare, proiectul de lege are un impact pozitiv asupra mediului în ansamblul său. |
| 5. Alte informaţii  | Nu au fost identificate.  |
| **Secţiunea a 4-a** **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori  | Anul curent  | Următorii patru ani  | Media pe cinci ani  |
| **1** | **2** | **3** | **4** | **5** | **6** | **7** |
| 1. Modificări ale veniturilor bugetare, plus/minus, din care: a) buget de stat, din acesta: i. impozit pe profit ii. impozit pe venit b) bugete locale i. impozit pe profit c) bugetul asigurărilor sociale de stat: i. contribuţii de asigurări  | Proiectul de act normativ nu se referă la acest subiect |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta: i. cheltuieli de personal ii. bunuri şi servicii b) bugete locale: i. cheltuieli de personal ii. bunuri şi servicii c) bugetul asigurărilor sociale de stat: i. cheltuieli de personal ii. bunuri şi servicii  | Proiectul de act normativ nu se referă la acest subiect |  |  |  |  |  |
| 3. Impact financiar, plus/minus, din care: a) buget de stat b) bugete locale  | Proiectul de act normativ nu se referă la acest subiect |  |  |  |  |  |
| 4. Propuneri pentru acoperirea creșterii cheltuielilor bugetare  | Proiectul de act normativ nu se referă la acest subiect |  |  |  |  |  |
| 5. Propuneri pentru a compensa reducerea veniturilor bugetare  | Proiectul de act normativ nu se referă la acest subiect |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare  | Proiectul de act normativ nu se referă la acest subiect |  |  |  |  |  |
| 7. Alte informaţii: Nu au fost identificate. |
| **Secţiunea a 5-a** **Efectele proiectului de act normativ asupra legislaţiei în vigoare**  |
| 1.Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii.  | Proiectul de act normativ nu se referă la acest subiect |
| 1^1. Compatibilitatea proiectului de act normativ cu legislaţia în domeniul achiziţiilor publice". | Proiectul de act normativ nu se referă la acest subiect |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Prezentul proiect de lege modifică și completează Legea nr. 278/2013 care transpune în legislația națională prevederile Directivei 2010/75/UE privind emisiile industriale.  |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect |
| 5. Alte acte normative şi sau documente internaţionale din care decurg angajamente  | Proiectul de act normativ nu se referă la acest subiect |
| 6. Alte informaţii  | Nu au fost identificate |
| **Secţiunea a 6-a** **Consultările efectuate în vederea elaborării proiectului de act normativ**  |
| 1. Informaţii privind procesul de consultare cu organizaţiile neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ  | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative  | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente  | Proiectul de act normativ nu se referă la acest subiect. |
| 5. Informații privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | În cadrul procesului de adoptare prezentul act normativ urmează să fie avizat de către Consiliul Legislativ și Consiliul Economic şi Social |
| 6. Alte informaţii  | Nu au fost identificate |
| **Secţiunea a 7-a** **Activităţi de informare publică privind elaborarea şi implementarea proiectului de act normativ**  |
| 1. Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită prin Legea nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii  | Nu au fost identificate |
| **Secţiunea a 8-a** **Măsuri de implementare**  |  |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente  | Proiectul de act normativ nu se referă la acest subiect.  |
| 2. Alte informaţii  | Nu au fost identificate |

Pentru considerentele de mai sus, a fost elaborat proiectul de Lege pentru modificarea și completarea Legii nr. 278/2013 privind emisiile industriale, care în forma prezentată a fost avizat de ministerele interesate şi de Consiliul Legislativ și pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**BARNA TÁNCZOS**

**AVIZĂM:**

**VICEPRIM - MINISTRU**

**HUNOR KELEMEN**

|  |  |  |
| --- | --- | --- |
| **MINISTRUL ENERGIEI****VIRGIL-DANIEL POPESCU** |  | **MINISTRUL SĂNĂTĂȚII**[**IOANA MIHĂILĂ**](https://gov.ro/ro/guvernul/cabinetul-de-ministri/ministrul-sanatatii1619018405) |
| **MINISTRUL AFACERILOR INTERNE****LUCIAN NICOLAE BODE** |  | **MINISTRUL ECONOMIEI, ANTREPRENORIATULUI ȘI TURISMULUI****C**[**LAUDIU-IULIUS-GAVRIL NĂSUI**](https://gov.ro/ro/guvernul/cabinetul-de-ministri/ministrul-economiei-antreprenoriatului-i-turismului) |
| **MINISTRUL FINANȚELOR**[**ALEXANDRU NAZARE**](https://gov.ro/ro/guvernul/cabinetul-de-ministri/ministrul-finantelor) |  | **MINISTRUL AFACERILOR EXTERNE****BOGDAN LUCIAN AURESCU** |
| **MINISTRUL JUSTIȚIEI****STELIAN-CRISTIAN ION** |  |  |
|  |  |  |